ਕੰਵਲ ਠਾਕਰ ਸਿੰਘ

ਕੰਵਲ ਠਾਕਰ ਸਿੰਘ (ਜਨਮ ਕੰਵਲ ਠਾਕਰ ਕੌਰ) ਇੱਕ ਸਾਬਕਾ ਭਾਰਤੀ ਬੈਡਮਿੰਟਨ ਖਿਡਾਰੀ ਅਤੇ ਇੱਕ ਅਰਜਨ ਅਵਾਰਡ ਪ੍ਰਾਪਤ ਕਰਤਾ ਹੈ। ਉਹ ਵਰਤਮਾਨ ਵਿੱਚ ਸੰਯੁਕਤ ਰਾਜ ਅਮਰੀਕਾ ਵਿੱੱਚ ਰਹਿੰਦੀ ਹੈ।

ਮੁੱਢਲਾ ਜੀਵਨ
ਕੰਵਲ ਦਾ ਜਨਮ 2 ਨਵੰਬਰ, 1954 ਨੂੰ ਚੰਡੀਗੜ੍ਹ ਵਿਖੇ ਇੱਕ ਜੱਟ ਸਿੱਖ ਪਰਿਵਾਰ ਵਿੱਚ ਇੱਕ ਫੌਜੀ ਅਫਸਰ ਕਰਨਲ ਠਾਕੁਰ ਸਿੰਘ ਸੰਧੂ ਅਤੇ ਥੀਏਟਰ ਅਦਾਕਾਰਾ ਦਿਲਜੀਤ ਕੌਰ ਦੇ ਘਰ ਹੋਇਆ ਸੀ। ਕੰਵਲ ਦੀ ਭੈਣ ਕਿਰਨ ਖੇਰ ਇੱੱਕ ਬਾਲੀਵੁੱਡ ਅਦਾਕਾਰਾ ਅਤੇ ਭਾਰਤੀ ਜਨਤਾ ਪਾਰਟੀ ਦੀ ਮੈਂਬਰ ਹੈ।

 ਪੜ੍ਹਾਈ 
ਕੰਵਲ ਪੜ੍ਹਾਈ ਵਿੱਚ ਬਹੁਤ ਹੁਸ਼ਿਆਰ ਸੀ। ਉਸਨੇ ਪੋਸਟ ਗਰੈਜੂਏਟ ਗਵਰਨਮੈਂਟ ਕਾਲਜ ਫਾਰ ਗਰਲਜ਼, ਚੰਡੀਗੜ੍ਹ ਤੋਂ ਇਤਿਹਾਸ ਵਿੱੱਚ ਆਪਣੀ ਪੋਸਟ ਗ੍ਰੈਜੂਏਸ਼ਨ ਕੀਤੀ। ਉਹ ਕਲਾਸ ਦੀ ਟਾੱਪਰ ਸੀ।

 ਬੈਡਮਿੰਟਨ 
ਕੰਵਲ ਨੇ 11 ਸਾਲ ਦੀ ਉਮਰ ਵਿੱੱਚ ਬੈਡਮਿੰਟਨ ਖੇਡਣਾ ਸ਼ੁਰੂ ਕਰ ਦਿੱਤਾ ਸੀ। ਉਸਨੇ 15 ਸਾਲ ਦੀ ਉਮਰ ਵਿੱੱਚ ਪੰਜਾਬ ਸਟੇਟ ਚੈਂਪੀਅਨਸ਼ਿਪ ਵਿੱੱਚ ਮਹਿਲਾ ਸਿੰਗਲ ਦਾ ਖ਼ਿਤਾਬ ਜਿੱਤਿਆ ਅਤੇ ਕੌਮੀ ਖੇਡਾਂ ਵਿੱੱਚ ਦਾਖਲ ਹੋਈ।

1974 ਵਿੱੱਚ, ਉਹ ਲੁਧਿਆਣਾ ਵਿਖੇ ਨੈਸ਼ਨਲ ਚੈਂਪੀਅਨਸ਼ਿਪ ਵਿੱੱਚ ਅਮੀ ਘੀਆ ਦੀ ਰਨਰ ਅੱਪ ਸੀ।

ਉਸਨੇ 1976 ਵਿੱਚ ਕਰਾਚੀ ਵਿੱਚ ਜਿੱਨਾਹ ਸ਼ਤਾਬਦੀ ਚੈਂਪੀਅਨਸ਼ਿਪ ਵਿੱਚ ਟੀਮ ਮੁਕਾਬਲੇ ਵਿੱਚ ਸਿਲਵਰ ਮੈਡਲ ਜਿੱਤਿਆ ਸੀ।

ਕੰਵਲ ਨੇ 1977 ਵਿੱੱਚ ਪੰਜੀਮ ਵਿੱੱਚ ਆਪਣਾ ਪਹਿਲਾ ਸਿੰਗਲ ਖ਼ਿਤਾਬ ਜਿੱਤਿਆ। ਫਿਰ ਉਸਨੇ ਦੁਬਾਰਾ ਨੈਸ਼ਨਲ ਚੈਂਪੀਅਨਸ਼ਿਪ ਵਿੱੱਚ ਮਹਿਲਾ ਸਿੰਗਲਜ਼ ਦਾ ਖ਼ਿਤਾਬ ਜਿੱਤਿਆ। 1978 ਵਿੱੱਚ ਉਹ ਆਪਣਾ ਖ਼ਿਤਾਬ ਬਣਾਈ ਰੱਖਣ ਵਿੱੱਚ ਕਾਮਯਾਬ ਰਹੀ ਅਤੇ ਅਮੀ ਘੀਆ ਨਾਲ ਖੇਡੇ ਗਏ ਮਹਿਲਾ ਡਬਲਜ਼ ਵਿੱੱਚ ਵੀ ਸਫਲ ਰਹੀ।

ਹਵਾਲੇ

ਸ਼੍ਰੇਣੀ:ਜਨਮ 1954